CONVOCATÒRIA DE PRESENTACIÓ DE PROPOSTES DE CURSOS D'ESTIU 5322 BGF A LES SEUS UNIVERSITÀRIES DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1278)
  + [Valencià](/va/acuerdo/1278)






Selector de idioma

Leer

* [Español](/es/acuerdo/1278)
* [Valencià](/va/acuerdo/1278)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE PRESENTACIÓ DE PROPOSTES DE CURSOS D'ESTIU 3318 IYM A LES SEUS UNIVERSITÀRIES DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
==================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE PRESENTACIÓ DE PROPOSTES DE CURSOS D'ESTIU 4033 BWB A LES SEUS UNIVERSITÀRIES DE LA UNIVERSITAT D'ALACANT

Data d'aprovació
:   20/11/2009

Data de publicació
:   23/11/2009

Òrgan competent
:   Vicerectora d¿Extensió Universitària

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1278.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1278)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1278)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE PRESENTACIÓ DE PROPOSTES DE CURSOS D'ESTIU 7228 NJT A LES SEUS UNIVERSITÀRIES DE LA UNIVERSITAT D'ALACANT&url=https://www.boua.ua.es/va/acuerdo/1278)

**Títol:** CONVOCATÒRIA DE PRESENTACIÓ DE PROPOSTES DE CURSOS D'ESTIU 0292 EOL A LES SEUS UNIVERSITÀRIES DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Vicerectora d¿Extensió Universitària

**Data d'aprovació:** divendres, 20 de novembre de 2009

CONVOCATÒRIA DE PRESENTACIÓ DE PROPOSTES DE CURSOS D'ESTIU 5408 MRR A LES SEUS UNIVERSITÀRIES DE LA UNIVERSITAT D'ALACANT  
    
 La Universitat d'Alacant convoca un termini de presentació de propostes de cursos d'estiu per a les seus universitàries de Cocentaina, Benissa, Oriola, Villena, Xixona i la Nucia segons les bases següents:  
    
 a) Aquesta convocatòria es regeix, pel que fa a les normes de caràcter acadèmic, per la Normativa de la Universitat d'Alacant de cursos especials de menys de 200 hores i Comissió de Reconeixement de Crèdits de Lliure Elecció.  
    
 b) Les propostes hauran de ser presentades per professors a temps complet de la Universitat d'Alacant.  
    
 c) Les propostes de cursos han de tenir en compte els aspectes següents:  
    
 1. NORMES D'ORDRE ACADÈMIC  
    
 1.1 Els cursos, que seran de 20 o 30 hores presencials, s’hauran d'ajustar al calendari següent:  
    
 SEU DE LA MARINA (BENISSA): del 5 al 9 de juliol de 2010  
    
 SEU DE VILLENA: del 5 al 30 de juliol de 2010   
    
 SEU DE XIXONA: del 12 al 15 de juliol de 2010   
    
 SEU DE LA NUCIA: del 12 al 31 de juliol de 2010  
    
 SEU DE COCENTAINA: del 19al 23de juliol de 2010   
    
 SEU D'ORIOLA: del 12 al 31 de juliol de 2010 (en col·laboració amb la Càtedra Arquebisbe Loazes).  
    
 1.2 Cada director o directora només podrà presentar una proposta de curs per seu. Cada curs podrà tenir un màxim de dos directors; com a mínim un d'ells haurà de ser professor/a a temps complet de la UA.  
    
 Les tasques de gestió de direcció del curs tindran assignat un valor equivalent en hores docents; aquest valor equivaldrà al 10 % de la càrrega lectiva pròpia.  
    
 Un director no podrà dirigir en un mateix curs acadèmic més de tres activitats, excepte quan l'organització d’aquestes li corresponga per raó d'un càrrec específic.  
                        
 1.3 De manera general, els professors de la Universitat d'Alacant podran impartir un màxim de sis hores lectives en un mateix curs. No obstant això, tenint en compte la naturalesa de les propostes presentades, es poden estudiar casos particulars.  
    
 És requisit exigit per la Normativa CECLEC que la col·laboració del professorat de la Universitat d'Alacant en aquestes activitats no supere per curs acadèmic el 50 % de la seua capacitat docent en titulacions oficials, o de la seua càrrega, en cas que aquesta supere la capacitat. Els professors que tinguen reducció de la capacitat docent per estar cursant llicenciatures, doctorat o fent la tesi doctoral, no tindran dedicació a activitats de cursos especials.  
    
 1.4 Les propostes inclouran una previsió de les despeses del curs amb les retribucions del professorat participant, els viatges i les nits d'hotel previstes, tal com es detalla en l'imprès de sol·licitud.  
    
 1.5 Les retribucions del professorat de la Universitat d'Alacant s'ajustaran al disposat pel Consell Social.  
    
 La retribució econòmica del professorat aliè a la Universitat d'Alacant es determinarà d'acord amb el que establisca la proposta del director del curs  
    
 1.6 Per als cursos seleccionats se sol·licitarà el reconeixement de la Comissió de Crèdits de Lliure Elecció i Cursos Especials (CECLEC) i de l'Institut de Ciències de l'Educació (ICE).  
    
 1.7 Per a la realització de cada curs serà necessari un mínim de 30 alumnes matriculats. Les propostes seleccionades que no aconseguisquen aquest mínim podran ser cancel·lades una vegada consultats els responsables. El nombre màxim d'alumnes per curs serà de 80, excepte excepció notificada prèviament.   
    
    
 2. NORMES DE COORDINACIÓ I ORGANITZACIÓ  
    
 2.1 El director o directora del curs serà responsable de les relacions amb el Centre Coordinador de les Seus Universitàries i de les gestions necessàries per al desenvolupament del curs.  
    
 La retribució per la direcció i coordinació del curs serà de 450 euros per als cursos de 30 hores i de 350 euros per als cursos de 20 hores.  
    
 2.2 Correspon al director del curs:   
    
 A) Una vegada seleccionat el curs, la direcció haurà de remetre al Centre Coordinador de les Seus Universitàries abans del dia 16 de febrer de 2010, la documentació següent:   
    
 -          Programa definitiu ajustat a l'horari establit per cada seu universitària.  
 -          Informe favorable dels departaments que tenen adscrites àrees de coneixement del curs.  
 -          Informe favorable del consell del departament o departaments afectats en el qual s'aprove la participació del seu professorat.  
 -          De cada professor aliè a la UA: currículum abreujat (màxim 1 full A4), fotocòpia del DNI (anvers i revers), fitxa d’alta de tercers complimentada i signada, que es farà arribar al coordinador del curs.  
    
 La comissió podrà decidir la revocació de l'aprovació del curs si s'incompleix aquest termini o si el programa definitiu difereix substancialment de la proposta inicial.   
    
 B) Informar els ponents sobre els següents aspectes d'organització:  
    
 -          Dates del curs, hora d'intervenció i títol de la ponència.  
 -          Condicions de viatge, allotjament, desplaçament i retribució.  
 -          Previsió d'infraestructures, material tècnic i programari necessari de suport a la docència.  
    
 C) Garantir que cada ponent envie amb l’antelació suficient i en format electrònic el material didàctic o resum de la ponència, incloent-hi la bibliografia recomanada.   
    
 D) Comunicar al Centre Coordinador de les Seus Universitàries qualsevol canvi en el programa inicial (horaris, professors, etc.).  
    
 E) Col·laborar amb el Centre Coordinador de les Seus Universitàries en la difusió adequada del curs entre els possibles alumnes i públic potencial interessat en el tema del curs proposat.  
    
 F) Proporcionar adreces de contacte per a la difusió del curs entre possibles interessats.  
    
 G) Atendre, tant a efectes acadèmics com a organitzatius, els ponents convidats, i preocupar-se també d'ells fora del temps lectiu.  
    
 H) Supervisar l'assistència de l'alumnat en totes les sessions.  
    
 I) Avaluar l'aprofitament dels alumnes, mitjançant la prova d'avaluació que corresponga, per a la concessió de crèdits de lliure elecció.   
    
 J) Signar les actes corresponents i els diplomes acreditatius.  
    
 K) Distribuir, recollir i remetre una enquesta de satisfacció de l'alumnat.  
    
 L) Atendre els mitjans de comunicació quan li siga requerit, així com assistir a la roda de premsa de presentació dels cursos.  
    
 M) Al llarg del curs haurà d'atendre personalment el bon desenvolupament de l’activitat, en col·laboració amb el centre Coordinador de Seus Universitàries, difondre tots els actes culturals programats i donar-hi suport amb la seua assistència quan li siga possible.   
    
 2.3 El Centre Coordinador de les Seus Universitàries s'encarregarà de la coordinació administrativa i de la gestió econòmica i acadèmica dels cursos que s'aproven. A més, facilitarà la informació i col·laboració necessàries per a la presentació de propostes (v.emlz@dr.lz).  
    
 3. SOL·LICITUDS  
    
 3.1 Les sol·licituds hauran de presentar-se en el Registre General o registres auxiliars de la Universitat d'Alacant, dirigides al Centre Coordinador de les Seus Universitàries (Biblioteca General). Es considerarà data de presentació la d'entrada de la sol·licitud en aquests registres.  
    
 3.2 L'imprès de sol·licitud estarà disponible en el Centre Coordinador de les Seus Universitàries i en l'adreça www.ua.es/es/estudios/seus.  
    
 3.3 El termini de presentació de sol·licituds finalitzarà el 15 de gener de 2010.   
    
 4. SELECCIÓ I BAREMACIÓN DE LES PROPOSTES  
    
 4.1. Els criteris que determinaran l'admissió i selecció de les propostes presentades seran els següents:  
    
 -          L'adequació de les temàtiques propostes al context socioeconòmic de cadascuna de les seus, així com l’impacte potencial de l'activitat en la realitat del municipi o la seua comarca, amb especial referència als aspectes següents:  
    
 ·       Benissa: Ensenyament i aprenentatge de llengües.  
 ·       Cocentaina: Llenguatge, comunicació i divulgació científica.  
 ·       La Nucia: Multilingüisme. Educació. Tecnologies de la informació i la comunicació.  
 ·       Oriola: Conservació del patrimoni històric i artístic. Espiritualitat. Medi ambient i riscos naturals. Turisme.  
 ·       Villena: Ciències jurídiques. Igualdat. Solidaritat. Educació. Tecnologies de la informació i la comunicació. Medi ambient.  
 ·       Xixona: Temàtiques mediambientals. Creació i desenvolupament d'empreses. Desenvolupament turístic. Tecnologies de la informació i la comunicació.  
    
 -          La metodologia innovadora que fomente l'aspecte pràctic de l'aprenentatge i promoga la interacció entre estudiants i docents (proposta de tallers, taules rodones, eixides de camp, visites culturals i projecció de pel·lícules comentades o documentals).   
    
 -          L'especialització del curs o el caràcter interdisciplinari de les propostes.  
    
 -          L'estimació del cost de cada curs i la col·laboració d'empreses o entitats externes a la UA en el disseny, docència, promoció o finançament del curs.  
    
 -          L'adequació a la infraestructura i mitjans tècnics de cada seu.  
    
 -          Les propostes de cursos impartits en llengües estrangeres.  
    
 -          Es valorarà l'ús del valencià com a llengua vehicular, especialment en les seus de municipis de predomini lingüístic valencià.  
    
 4.2 Les propostes seran baremades per una comissió formada per:  
    
 La vicerectora d'Extensió Universitària, que actuarà com a presidenta.  
 La directora del Secretariat d'Extensió Universitària, que actuarà com a secretària.  
 Un membre de la Comissió de Crèdits de Lliure Elecció Curricular i Cursos Especials.  
 El coordinador o coordinadora acadèmica de cada seu universitària.  
    
 5. La selecció de les propostes estarà condicionada a les disponibilitats pressupostàries i d'infraestructura. La resolució es farà pública el 29 de gener de 2010.   
    
 6. CALENDARI  
    
 Presentació de propostes: fins al 15 de gener de 2010  
 Resolució de la comissió i comunicació als proponents: 29 de gener de 2010  
 Data límit de lliurament de la documentació i programa definitiu: 16 de febrer de 2010  
 Període de sol·licitud de beques: del 19 al 30 d'abril de 2010.  
 Obertura del termini de matrícula: 10 de maig de 2010  
 Data límit per a enviar el material didàctic i confirmar les necessitats de viatge per part dels professors: 30 de maig de 2010.  
    
 Alacant, 20 de novembre de 2009  
 Vicerectora d'Extensió Universitària  
    
    
    
    
    
 Josefina Bueno Alonso





[Carretera Sant Vicent del Raspeig s/n  
03521 Sant Vicent del Raspeig - Alacant  
 Tel. 41 621 5552 - Fax 28 381 6853](https://www.google.es/maps/@01.167227,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12738&trk=tyah&trkInfo=tarId%7Z6458215917656%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)